**TRAKŲ LOPŠELIS – DARŽELIS ,,OBELĖLĖ“**

**VAIKŲ SVEIKATOS STIPRINIMO AKTUALIJOS**

Dėkoju tėveliams už pateiktas vaikų profilaktinių sveikatos patikrinimų pažymas. Iš viso sveikatą patikrino 178 vaikai (100%). Atlikus vaiko sveikatos duomenų analizę matome, kaip galime įstaigoje planuoti ir įgyvendinti vaiko sveikatos priežiūrą ir saugumą atsižvelgiant į gydytojų rekomendacijas. Gydytojų nustatyta ,kad pagal fizinio ugdymo grupę visi ugdytiniai priklauso pagrindinei grupei-100%.

Vaikams nustatytos šios sveikatos grupės:

I sveikatos grupė-74 vaikai (41,57%) -tai sveiki, gerai fiziškai išsivystę ir funkcinių

sveikatos sutrikimų neturintys vaikai,

II sveikatos grupė-101 vaikas (56,74%) – turintys kokių nors funkcinių organizmo sutrikimų vaikai,

III sveikatos grupė-3 vaikai (1,68%) - sergantys lėtinėmis ligomis, turintys sunkių fizinių trūkumų vaikai.

Sveikatos duomenų rodikliai rodo, kad didžiausią rizikos grupę sudaro vaikų nesanuoti dantys -41 atvejis. Tėveliams patarčiau į tai atkreipti dėmesį, aiškinti vaikams ėduonies profilaktikos būdus, skatinti juos kuo mažiau vartoti cukraus, o vertintų šviežius vaisius ir daržoves, įsisavintų, kad svarbiausias gėrimas - vanduo. Tėvelius skatinu rūpintis vaikų dantukais, kad jie būtų sveiki , ko pasėkoje sumažėtų dantų ėduonies paplitimas.

Nemažai vaikų turi kvėpavimo sistemos sutrikimų-32 atvejai. Būtina stiprinti vaikų imuninę sistemą, kad vaiko organizmas lengviau susitvarkytų su ligomis. Imuninę sistemą padeda stiprinti pilnavertė mityba, fizinis aktyvumas, geras vaiko poilsis ,grūdinimas, higienos įgūdžių laikymasis. Plokščiapėdystės išaiškinta 13 atvejų, ydinga laikysena - 1 atvejis. Su šiais ir silpnesnės sveikatos vaikais papildomai užsiima kūno kultūros mokytojas. Dirbdamas pogrupiais jis stiprina šių vaikų fizinę sveikatą, skatina fizinį aktyvumą, ugdo taisyklingą kvėpavimą.

Kraujotakos sistemos sutrikimų išaiškinta-9 atvejai. regos-7 atvejai ir t.t.

Vaikų sveikatos patikrinimų duomenis ,gydytojų rekomendacijas slaugytoja aptaria su pedagogais ,kūno kultūros mokytoju.

Spalio mėnesį atlikta vaikų apžiūra dėl asmens higienos, pedikuliozės ir niežų. Patikros metu vaikučių neatitinkančių apžiūros reikalavimų -nebuvo. Ačiū tėveliams už rūpinimąsi savo vaikų sveikata, nes tai yra pati didžiausia vertybė.

Parengė: slaugytoja Valentina Ochmanienė